Ο **Λόρενς Γιουτζίν Γουίλιαμς** (αγγλικά: Lawrence Eugene "Larry" Williams), περισσότερο γνωστός ως **Λάρι Γουίλιαμς** (10 Μαΐου 1935 – 7 Ιανουαρίου 1980) ήταν Αμερικανός τραγουδιστής, τραγουδοποιός, παραγωγός και πιανίστας της ροκ εν ρολ και της ριθμ εν μπλουζ από τη Νέα Ορλεάνη της Λουιζιάνας. Είναι περισσότερο γνωστός για τα κλασικά τραγούδια της ροκ εν ρολ που ηχογράφησε και τραγούδησε την περίοδο από το 1957 ως το 1959 για τη δισκογραφική εταιρεία Specialty Records, συμπεριλαμβανομένων των "Bony Moronie", "Short Fat Fannie", "High School Dance" (1957), "Slow Down", "Dizzy Miss Lizzy" (1958), "Bad Boy" και "She Said Yeah" (1959).

Ήταν επί μακρόν φίλος του Λιτλ Ρίτσαρντ.

Σταδιοδρομία
------------

Έμαθε να παίζει πιάνο από πολύ μικρός και έγινε μέλος ενός συγκροτήματος με το όνομα Lemon Drops, που έπαιζε μουσική R&B. 
Συνδέθηκε με τον Λιτλ Ρίτσαρντς και επηρεάστηκε από εκείνον στα τραγούδια του, φωνάζοντας δυνατά στους στίχους όπως έκανε εκείνος. Υπέγραψε συμβόλαιο με την εταιρεία Specialty και έκανε μεγάλες επιτυχίες.

Η μεγαλύτερη επιτυχία του ήταν τα τραγούδια "Short Fat Fannie", "Bony Moronie" και τα "You Bug Me Baby" και "Dizzy Miss Lizzy". Αμφότερα τα "Short Fat Fannie" και "Bony Moronie" πούλησαν πάνω από 1 εκατ. αντίτυπα και έγιναν χρυσά.

Μετά το 1957 τα τραγούδια του δεν έκαναν εξίσου επιτυχία με προηγουμένως. Ο Γουίλιαμς καταδικάστηκε για διακίνηση ναρκωτικών το 1960 και παρέμεινε στη φυλακή επί τριετία, κάτι που επηρέασε αρνητικά τη σταδιοδρομία του.

Στα μέσα της δεκαετίας του ' 60 επανήλθε με την εταιρεία Okeh Records και συνεργάστηκε ξανά με τον Λιτλ Ρίτσαρντ, κάνοντας επιτυχία. Ήταν επίσης μουσικός διευθυντής για τις ζωντανές συναυλίες και εμφανίσεις του Λιτλ Ρίτσαρντ.

Στον κινηματογράφο εμφανίστηκε στις ταινίες *Just for the Hell of It* (1968), *The Klansman* (1974) και *Drum* (1976).

Στα μέσα της δεκαετίας του '70 αντιμετώπισε πάλι σοβαρά προβλήματα με τα ναρκωτικά και τη βίαια συμπεριφορά. Το 1977 απείλησε να πυροβολήσει και να σκοτώσει τον φίλο του, Λιτλ Ρίτσαρντ, για ένα χρέος αναφορικά με ναρκωτικά.Αμφότεροι οι μουσικοί κατοικούσαν στο Λος Άντζελες και ήταν εθισμένοι στην κοκαΐνη και στην ηρωίνη. Ο Λιτλ Ρίτσαρντ είχε αγοράσει ναρκωτικά από τον Γουίλιαμς και, παρότι είχε υποσχεθεί να τον πληρώσει αργότερα, δεν εμφανίστηκε. Τελικά ο Γουίλιαμς τον λυπήθηκε καθώς του έδωσε δεύτερη ευκαιρία να τον πληρώσει αργότερα. Τα γεγονότα αυτά είχαν ως αποτέλεσμα να επιστρέψει στο χριστιανισμό ο Λιτλ Ρίτσαρντ και στην εκκλησία, όμως ο Γουίλιαμς δεν κατάφερε να ξεφύγει από το χώρο του υπόκοσμου.

Ο Γουίλιαμς έγινε μέλος του Louisiana Music Hall Of Fame σε τελετή που έγινε το 2014. Οι Μπιτλς διασκεύασαν τρία τραγούδια του: *Bad Boy*, *Slow Down* και *Dizzy Miss Lizzy*.

Θάνατος
-------

Ο Γουίλιαμς πέθανε τραυματισμένος από σφαίρα στο κεφάλι στο Λος Άντζελες της Καλιφόρνια σε ηλικία 44 ετών στις 7 Ιανουαρίου 1980. Ο θάνατός του αποδόθηκε σε αυτοκτονία, αν και οι φήμες έκαναν λόγο για το αντίθετο. Δεν υπήρξε καμία σύλληψη υπόπτου ή προσαγωγή σε δίκη.

Μάρτιν Ολμπρίτον
----------------

Ένας ντράμερ από το νότιο Ιλινόις με το όνομα Μάρτιν Ολμπρίτον πιστεύει ότι είναι ο Λάρι Γουίλιαμς, εν ζωή και καλά στην υγεία του. Ο ισχυρισμός του προήλθε από την εποχή που βρέθηκε νεκρός ο Λάρι Γουίλιαμς. Τη δεκαετία του '60 ως ντράμερ έπαιξε με τον Bobby "Blue" Bland. Ο Ολμπρίτον έχει πραγματοποιήσει περιοδείες ανά τις ΗΠΑ με το ψευδώνυμο "Big" Larry Williams και ισχυρίζεται ότι ηχογράφησε τις επιτυχίες "Bony Moronie" και "Dizzy Miss Lizzy". Το 1990 ηχογράφησε ένα άλμπουμ με τίτλο *Street Party* με το συγκρότημα των Mellow Fellows, των οποίων επικεφαλής υπήρξε ο Big Twist.

Τα μέλη της οικογένειας του Λάρι Γουίλιαμς ζήτησαν από τον Ολμπρίτον να μην χρησιμοποιεί το όνομα του Λάρι, ωστόσο εκείνος εξακολουθεί να το χρησιμοποιεί.

Δισκογραφία
-----------

### Τραγούδια που έκαναν επιτυχία

| Χρονιά | Τραγούδι (σινγκλ) | Θέσεις στα τσαρτς |
| --- | --- | --- |
| US Pop | ΗΠΑR&B | Ηνωμένο Βασίλειο |
| 1957 | "Just Because" | - | 11 | - |
| "Short Fat Fannie" /"High School Dance" | 5 | 1 | 21 |
| "Bony Moronie" /"You Bug Me, Baby" | 1445 | 4 | 11 |
| 1958 | "Dizzy, Miss Lizzy" | 69 | - | - |
| 1967 | "Mercy. Mercy, Mercy"με τον Τζόνι Γουότσον | 96 | 23 | - |
| 1968 | "Nobody"με τον Τζόνι Γουότσον και το συγκρότημα The Kaleidoscope | - | 40 | - |

### Τραγούδια με την δισκογραφική εταιρεία Okeh

* 1966 "This Old Heart (Is So Lonely)" / "I'd Rather Fight Than Switch" (Okeh#7259)
* 1967 Johnny Watson and Larry Williams - "Mercy, Mercy, Mercy" / "A Quitter Never Wins" (Okeh#7274)
* 1967 "You Ask For One Good Reason / "I Am The One" (Okeh#7280)
* 1967 Johnny Watson and Larry Williams - "Too Late" / "Two For The Price Of One" (Okeh#7281)
* 1967 "Just Because" / "Just Because" (Okeh#7294)
* 1967 Johnny Watson and Larry Williams - "Find Yourself Someone To Love" / "Nobody" (Okeh#7300)

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13901194t. Ανακτήθηκε στις 10  Οκτωβρίου 2015.
2. ↑  (Αγγλικά) *Find A Grave*. 8486319. Ανακτήθηκε στις 9  Οκτωβρίου 2017.
3. ↑  (Αγγλικά) *Discogs*. 553067. Ανακτήθηκε στις 9  Οκτωβρίου 2017.
4. ↑  (Αγγλικά) *Find A Grave*. Ανακτήθηκε στις 29  Αυγούστου 2019.
5. 1 2 3 4 5  «Biography by Stephen Thomas Erlewine». Allmusic.com. Ανακτήθηκε στις 16 Δεκεμβρίου 2008.
6. ↑  Thomas, Stephen. «Larry Williams». AllMusic. Ανακτήθηκε στις 1 Απριλίου 2012.
7. ↑  Charles A. White, The Life and Times of Little Richard: The Authorized Biography, Omnibus Press, 2003, page 186
8. ↑  White (2003), p. 77-78.
9. ↑  Murrells, Joseph (1978). *The Book of Golden Discs*Απαιτείται δωρεάν εγγραφή (2η έκδοση). London: Barrie and Jenkins Ltd. σελ. 97. ISBN 0-214-20512-6.
10. 1 2  White (2003), p. 268.
11. ↑  «Larry Williams (II) (1935–1980)». IMDb.com. Ανακτήθηκε στις 3 Ιουλίου 2014.
12. ↑  White (2003), p. 186.
13. 1 2  «With Twist gone they're not Mellow». Highbeam.com. Αρχειοθετήθηκε από το πρωτότυπο στις 2 Νοεμβρίου 2012. Ανακτήθηκε στις 3 Ιουλίου 2014.
14. ↑  Whitburn, Joel (2003). *Top Pop Singles 1955-2002*Απαιτείται δωρεάν εγγραφή (1η έκδοση). Menomonee Falls, Wisconsin: Record Research Inc. σελ. 767. ISBN 0-89820-155-1.
15. ↑  Whitburn, Joel (1996). *Top R&B/Hip-Hop Singles: 1942-1995*. Record Research. σελ. 483.
16. ↑  Betts, Graham (2004). *Complete UK Hit Singles 1952-2004* (1η έκδοση). London: Collins. σελ. 850. ISBN 0-00-717931-6.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 87293375
* LCCN: n94046235
* ISNI: 0000 0001 0785 1455
* GND: 1177927543
* SUDOC: 159835690
* BNF: cb13901194t (data)
* MusicBrainz: 78926ef1-69ee-4a37-9379-e55e6ca14928
* NKC: xx0119274
* BNE: XX1570370

 |

 |